Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπής (ΕΚ) αριθ. 68/2001 της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις ενισχύσεις για επαγγελματική εκπαίδευση

(2002/C 21/06)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XT/10/2001

Κράτος μέλος: Ιρλανδία

Περιφέρεια: Όλες οι περιφέρειες - Παραμεθόρια, Κεντρική, Δυτική, Νότια και Ανατολική Περιφέρεια [Border, Midland and Western Region (BMW), Southern and Eastern Region (S& E)]

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Μέτρο για την ισότητα των γυναικών

Νομική Βάση: The measure is located in the social inclusion and childcare subprogramme of the regional operational programmes of the National Development Plan 2000-2006. The funding is provided at subhead S 1 of vote 19 (Department of Justice, Equality and Law Reform) of government financial estimates

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Τα συνολικά κονδύλια που διατίθενται για το μέτρο την περίοδο 2000-2006 ανέρχονται σε 29,5 εκατ. EUR εκ των οποίων 21,7 εκατ. EUR προορίζεται για την περιφέρεια S & E και 7,8 εκατ. EUR για την περιφέρεια BMW. Προτείνεται η υποστήριξη των σχεδίων για τα οποία θα υποβάλλονται αιτήσεις, με τη χορήγηση επιχορήγησης.

Στην περιφέρεια S& E εκτιμάται ότι θα χορηγηθούν λιγότερο από 5 εκατ. για πρωτοβουλίες χορήγησης ενισχύσεων σε μεμονωμένες επιχειρήσεις για ισοδύναμες ετήσιες δαπάνες 800000 EUR. Στην περιφέρεια BMW, εκτιμάται ότι θα χορηγηθούν λιγότερο από 2 εκατ. EUR για την ενίσχυση μεμονωμένων επιχειρήσεων για ισοδύναμες ετήσιες δαπάνες 300000 EUR

Μέγιστη ένταση ενίσχυσης: Το μέτρο δεν προβλέπει εξειδικευμένη κατάρτιση αλλά μόνον κατάρτιση γενικού χαρακτήρα η οποία θα πιστοποιείται βάσει του National Qualifications Framework.

Η ένταση ενίσχυσης έχει ως εξής:

- S & E - το πολύ 55 % για μεγάλες επιχειρήσεις και το πολύ 75 % για ΜΜΕ,

- BMW - το πολύ 60 % για μεγάλες επιχειρήσεις και το πολύ 80 % για ΜΜΕ

Ημερομηνία εφαρμογής: Προβλέπεται η χορήγηση ενισχύσεων από 1ης Απριλίου 2001

Διάρκεια χορήγησης του καθεστώτος ή της μεμονωμένης ενίσχυσης: Προβλέπεται η χορήγηση ενισχύσεων μέχρι τις 31 Δεκεμβρίου 2006

Στόχος της ενίσχυσης: Το μέτρο αποσκοπεί στην αύξηση της ισότητας των γυναικών γενικότερα, καθώς και στην αγορά εργασίας. Στο πλαίσιο του μέτρου δύνανται να χρηματοδοτηθούν οι εξής πρωτοβουλίες:

- ισότητα των δύο φύλων στην πολιτική προσωπικού,

- ανάπτυξη πολιτικών απασχόλησης φιλικών προς τον θεσμό της οικογένειας,

- αναβάθμιση προσόντων και επανεκπαίδευση απασχολούμενων γυναικών και

- ενθάρρυνση της ανάπτυξης της σταδιοδρομίας και της επιχειρηματικότητας των γυναικών.

Κύριος στόχος θα είναι άρση των κάθετων και οριζόντιων διαχωρισμών μεταξύ των δύο φύλων στον χώρο εργασίας με την ευαισθητοποίηση, την απόκτηση των κατάλληλων για την αγορά εργασίας προσόντων από γυναίκες και την κατάρτιση πολιτικών προσωπικού που προωθούν την ισότητα των δύο φύλων

Οικείοι οικονομικοί τομείς: Όλοι οι τομείς της οικονομίας. Χρηματοδότηση χορηγείται σε όλους τους οργανισμούς που ενδιαφέρονται για την ισότητα των γυναικών. Τα σχέδια θα επιλεγούν με πρόσκληση υποβολής προσφορών

Επωνυμία και διεύθυνση της επιδοτούσυς αρχής: Department of Justice, Equality and Law Reform 43-49 Mespil Road Dublin 4 Ireland

Άλλες πληροφορίες: Προβλέπεται ότι τα περισσότερα σχέδια που θα χρηματοδοτηθούν στο πλαίσιο του παρόντος μέτρου, όπως και οι παρακάτω πρωτοβουλίες, δεν θα άπτονται των κανόνων για τις κρατικές ενισχύσεις:

- σχέδια καινοτομίας για μειονεκτούσες γυναίκες και γυναίκες άνω των 50 ετών,

- προώθηση της ισόρροπης συμμετοχής των δύο φύλων στη διαδικασία λήψης αποφάσεων (δηλ. εκτός του τομέα της απασχόλησης),

- έρευνα, εκπαίδευση και επανεκπαίδευση άνεργων γυναικών